
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ _ Αρ. Φύλλου 208 

6 Οκτωβρίου 1996- 



Π ΕΡΙΕΧΟΜΕ ΝΑ 

ΝΟΜΟΙ 

2341. Ρύθμιση θεμάτων του εκπαιδευτικού προσωπι¬ 

κού μειονοτικών σχολείων της Θράκης και της Ει¬ 
δικής Παιδαγωγιιόΐς Ακαδημίας Θεσσαλονίκης 
και άλλες διατάξεις. 

2342. Ενεργητική προστασία της γεωργικής, κτηνο- 

τροφικής και αλιευτικής παραγωγής και άλλες 
διατάξεις . 


ΝΟΜΟ Ι 

ΝΟΜΟΣ ΥΠ’ ΑΡΙΘ. 2341 


( 1 ) 


Ρύθμιση Θεμάτων του εκπαιδευτικού προσωπικού μειονοτι¬ 
κών σχολείων της Θράκης και της Ειδικής Παιδαγωγικής 
Ακαδημίας Θεσσαλονίκης και άλλες διατάξεις 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


Αρθρο 1 

Εκπαιδευτικό προσωπικό μειονοτικών σχολείων 


1. Στις κενές θέσεις εκπαιδευτικών των μειονοτικών 
σχολείων της Θράκης μποοεί να μετατίθενται εκπαι-> 
δευτικοί από άλλα μειονοτικά σχολεία της περιοχής, 
καθώς και από άλλα σχολεία της πρωτοβάθμιας και 
δευτεροβάθμιας εκπαίδευσης. 

2. Οι μεταθέσεις αυτές γίνονται με απόφαση του 
Υπουργού Εθνικής Παιδείας και Θρησκευμάτων, ύστερα 
από πρόταση του Συμβουλίου της παραγράφου 12 του 
παρόντος άρθρου. 

3. Κατά τη διενέργεια των μεταθέσεων το Συμβούλιο 
συνεκτιμά την επιμόρφωση, τη μετεκπαίδευση και τις 
μεταπτυχιακές σπουδές των εκπαιδευτικών, που ζητούν 
μετάθεση, την εκπαιδευτική εμπειρία, τη γνώση ξένων 
γλωσσών, την εξοικείωση με άλλους πολιτισμούς ή/και 
θρησκευτικές πρακτικές των διδασκομένων, την αξιό¬ 
λογη συγγραφική εργασία και γενικότερα την καταλλη- 
λότητά τους για προσφορά εκπαιδευτικού έργου στα 
σχολεία μειονοτικής εκπαίδευσης, η οποία διαπιστώνεται 
και με προφορική συνέντευξη των υποψηφίων για με¬ 
τάθεση. 


4. Οι εκπαιδευτικοί που τοποθετούνται με μετάθεση 
σε σχολεία μειονοτικής εκπαίδευσης μπορεί να μετα¬ 
τίθενται σε άλλα μειονοτικά σχολεία ή σε άλλα δημόσια 
σχολεία πρωτοβάθμιας και δευτεροβάθμιας εκπαίδευσης, 
σύμφωνα με τις ισχύουσες διατάξεις για τις μεταθέσεις 
των εκπαιδευτικών. 

5. Με απόφαση του Υπουργού Εθνικής Παιδείας και 
Θρησκευμάτων, που δημοσιεύεται στην Εφημερίδα της 
Κυβερνησεως, καθορίζεται η διαδικασία και κάθε άλλη 
λεπτομέρεια σχετική με τη διενέργεια των μεταθέσεων 
εκπαιδευτικών στα μειονοτικά σχολεία. 

6. Οι απομένουσες κενές θέσεις στα μειονοτικά σχο¬ 
λεία, μετά τις μεταθέσεις, πληρούνται με διορισμούς 
εκπαιδευτικών, που έχουν τα απαιτούμενα προσόντα 
για διορισμό σε θέσεις εκπαιδευτικών της πρωτοβάθμιας 
και δευτεροβάθμιας εκπαίδευσης. 

7. Ο διορισμός των εκπαιδευτικών κατά την προη¬ 
γούμενη παράγραφο γίνεται με απόφαση του Υπουργού 
Εθνικής Παιδείας και Θρησκευμάτων, ύστερα από αι¬ 
τιολογημένη πρόταση του Συμβουλίου, το οποίο συνε¬ 
κτιμά για την επιλογή τους τα προσόντα των υποψηφίων 
για διορισμό, τα οποία είναι αντίστοιχα των οριζομένων 
στην παράγραφο 3 του παρόντος άρθρου και διαπι¬ 
στώνονται με την ίδια διαδικασία. 

8. Με απόφαση του Υπουργού Εθνικής Παιδείας και 
Θρησκευμάτων, που δημοσιεύεται στην Εφημερίδα της 
Κυβερνήσεως, καθορίζονται τα θέματα που αφορούν 
στην προκήρυξη των κενών θέσεων εκπαιδευτικών στα 
μειονοτικά σχολεία με διορισμό, σπς προθεσμίες της 
υποβολής των δικαιολογητικών, τη διαδικασία επιλογής 
και κάθε άλλη λεπτομέρεια σχετική με τους διορισμούς 
αυτούς. 

9. Οι τοποθετούμενοι με διορισμό εκπαιδευτικοί στα 
μειονοτικά σχολεία αναλαμβάνουν την υποχρέωση να 
προσφέρουν υπηρεσία σε αυτά επί μία πενταετία. 

10. .Στο τέλος κάθε διδακτικού έτους το Συμβούλιο 
εξετάζει τις περιπτώσεις εκπαιδευτικών των μειονοτικών 
σχολείων, που, ύστερα από κοινή εισηγηση του συντο¬ 
νιστή μειονοτικής εκπαίδευσης, των προϊσταμένων των 
γραφείων μειονοτικών σχολείων και των οικείων σχο¬ 
λικών συμβούλων, δεν κρίνονται κατάλληλοι για συνέχιση 
του διδακτικού έργου τους στα μειονοτικά σχολεία και 
αποφασίζει αιτιολογημένα για την παραμονή τους ή την 
απομάκρυνσή τους. 

11. Οι κρινόμενοι προς απομάκρυνση τίθενται στη 
διάθεση του οικείου κεντρικού υπηρεσιακού συμβουλίου, 
το οποίο αποφασίζει; για την τοποθέτηση αυτών σε 
κενές θέσεις εκπαιδευτικών άλλων σχολείων πρωτο¬ 
βάθμιας ή δευτεροβάθμιας εκπαίδευσης, εφόσον έχουν 
διορισθεί στην εκπαίδευση οι λαβόντες στο ίδιο έτος 
το πτυχίο, που αποτελεί προσόν διορισμού. Οι τοπο¬ 
θετήσεις κατά την παρούσα παράγραφο γίνονται κατά 
προτίμηση σε περιοχές που οι τοποθετούμενοι επιθυ¬ 
μούν, 

12. Για την επιλογή και τοποθέτηση εκπαιδευτικών 
στα μειονοτικά σχολεία της Θράκης και ττιν άσκηση 
αρμοδιοτήτων υπηρεσιακού και πειθαρχικού συμβουλίου 
για τους εκπαιδευτικούς αυτούς, συνιστάται Υπηρεσιακό 
Συμβούλιο Μειονοπκής Εκπαίδευσης (Υ.Σ.Μ.Ε ). η σύν¬ 
θεση του οποίου ορίζεται ιός εξής: 

α) ένας καθηγητής Α.Ε.Ι. Παιδαγωγικού Τμήματος ή 
Παιδαγωγικού Τομέα, που ορίζεται με τον αναπληρωτή 
του. ως πρόεδρος, 

β) ο συντονιστής μειονοτικής εκπαίδευσης, που α¬ 
ναπληρώνεται από προϊστάμενο γραφείου μειονοτικής 
εκπαίδευσης, ως αντιπρόεδρος, 

γ) δύο επιστήμονες, ειδικοί σε θέματα μειονοτικής 
και διαπολιτισμικής εκπαίδευσης, που ορίζονται με τοιχ; 
αναπληρωτές τους, ένας εκ των οποίων μπορεί να είναι 
ο Διευθυντής της Ειδικής Παιδαγωγικής Ακαδημίας Θεσ¬ 
σαλονίκης. 

13. Στο Συμβούλιο μετέχουν οι πρόεδροι των Περι¬ 
φερειακών Υπηρεσιακών Συμβουλίων Πρωτοβάθμιας Εκ¬ 
παίδευσης (Π.Υ.Σ.Π.Ε.) των νομών Ξάνθης, Ροδόπης 
και Έβρου, όταν συζητούνται θέματα της βαθμίδας 
αυτής, αναπληρούμενοι από τους αναπληρωτές τους ή 
οι πρόεδροι των Περιφερειακών Υπηρεσιακών Συμβου¬ 
λίων Δευτεροβάθμιας Εκπαίδευσης (Π.Υ.Σ.Δ.Ε.) των ί¬ 
διων νομών, όταν συζητούνται θέματα της βαθμίδας 
αυτής, αναπληρούμενοι από τους αναπληρωτές τους. 
Επίσης, στο Συμβούλιο αυτό μετέχουν και δύο αιρετοί 
εκπρόσωποι των εκπαιδευτικών των μειονοτικών σχο¬ 
λείων πρωτοβάθμιος εκπαίδευσης, όταν συζητούνται 
θέματα της βαθμίδας αυτής ή δύο αιρετοί εκπρόσωποι 
των εκπαιδευτικών των μειονοτικών σχολείων δευτε¬ 
ροβάθμιας εκπαίδευσης, όταν συζητούνται θέματα της 
βαθμίδας αυτής. Για την εκλογή των αιρετών εκπρο¬ 
σώπων εφαρμόζονται ανάλογα οι διατάξεις του π.δ/τος 
75/1986 (ΦΕΚ 28 Α ). Κατα την πρώτη εφαρμογή οι 
εκλογές για ανάδειξη αιρετών εκπροσώπων διεξάγονται 
εντός μηνός από την έναρξη ισχύος του παρόντος 
νόμου. 

14. Τα τακτικά και αναπληρωματικά μέλη των στοιχείων 
α και γ· της παραγράφου 12 και το αναπληρωματικό 
μέλος του στοιχείου β' ορίζονται από τον Υπουργό 
Εθνικής Παιδείας και Θρησκευμάτων. Το Συμβούλιο 
συγκροτείται με απόφαση του Υπουργού Εθνικής Παι¬ 
δείας και Θρησκευμάτων, που δημοσιεύεται στην Εφη¬ 
μερίδα της Κυβερνήσεως. Η θητεία των μελών είναι 
διετής. Κατά την πρώτη εφαρμογή η θητεία τους λήγει 
την 31.12.1996. Το Συμβούλιο ασκεί αρμοδιότητες υ¬ 
πηρεσιακού και πειθαρχικού συμβουλίου για το κάθε 
φύσης και σχέσης εργασίας εκπαιδευτικό και διοικητικό 
προσωπικό της μειονοτικής εκπαίδευσης. Με απόφαση 
του Υπουργού Εθνικής Παιδείας και Θρησκευμάτων, 
που δημοσιεύεται στην Εφημερίδα της Κυβερνήσεως, 
προσδιορίζονται ειδικότερα οι αρμοδιότητες του Συμ¬ 


βουλίου αυτού και καθορίζεται ο τρόπος λειτουργίας 
του και κάθε σχετική λεπτομέρεια. 

15. Γραμματέας του Συμβουλίου, με τον αναπληρωτή 
του, ορίζεται με την απόφαση συγκρότησης διοικητικός 
υπάλληλος του Γραφείου Συντονιστή Μειονοτικής Εκ¬ 
παίδευσης ή εκπαιδευτικός αποσπασμένος στο Γ ραφείο 
αυτό. Το Συμβούλιο συνεδριάζει στην έδρα του Παιδα¬ 
γωγικού Τμήματος του Πανεπιστημίου Θράκης. 

16. Η υπηρεσία των εκπαιδευπκών στα μειονοτικά 
σχολεία λογίζεται αυξημένη, για τη συμπλήρωση του 
απαιτούμενου κατά τις ισχύουσες διατάξεις πραγμαπκού 
χρονου, ως εξής: 

α) για την πρώτη πενταετία και εφόσον συμπληρωθεί 
αυτή, κάθε έτος πραγματικής υπηρεσίας πολλαπλασιά- 
ζεται με συντελεστή ένα και είκοσι εκατοστά (1,20), 
β) κάθε έτος πραγματικής υπηρεσίας κατά τη διάρκεια 
• της δεύτερης πενταετίας πολλαπλασιάζεται με συντε¬ 
λεστή ένα και τριάντα εκατοστά (1,30), 
γ) κάθε έτος πραγματικής υπηρεσίας μετά τη συ¬ 
μπλήρωση δεκαετίας πολλαπλασιάζεται με συντελεστή 
ένα και πενήντα εκατοστά (1,50). 

17. Ο χρόνος της αργίας, διαθεσιμότητας, εκπαιδευ¬ 
τικής άδειας, αναρρωτικής άδειας πέραν των δύο (2) 
μηνών, καθώς και ο χρόνος απόσπασης σε άλλα σχολεία 
η υπηρεσίες, με εξαίρεση το χρόνο απόσπασης στο 
γραφείο του συντονιστή μειονοτικής εκπαίδευσης και 
στα γραφεία των μειονοτικών σχολείων, δεν περιλαμ¬ 
βάνεται στον υπολογισμό του χρόνου πραγματικής υ¬ 
πηρεσίας κατά την προηγούμενη παράγραφο. 

18. Με ειδικό νόμο, που θα εκδοθεί σύμφωνα με τις 
διατάξεις του άρθρου 75 του Συντάγματος, θα ορισθεί 
ότι ο παραπάνω διαμορφούμενος χρόνος πραγματικής 
υπηρεσίας υπολογίζεται και για τη, χορήγηση σύνταξης 
από το Δημόσιο. 

19. Οι εκπαιδευτικοί που υπηρετούν σε μειονοτικά 
σχολεία είναι υποχρεωμένοι να παραμένουν στην έδρα 
του σχολείου κατά τις εργάσιμες ημέρες. Το Υπουργείο 
Εθνικής Παιδείας και Θρησκευμάτων μεριμνά, στην πε¬ 
ρίπτωση αυτή, για την ανέγερση ή τη μίσθωση κατοικίας 
για τους εκπαιδευτικούς. 

20. Στους εκπαιδευτικούς που υπηρετούν σε δυσπρό¬ 
σιτα μειονοτικά σχολεία, όπίος αυτα ορίζονται με από¬ 
φαση του Υπουργού Εθνικής Παιδείας και Θρησκευμά¬ 
των, ύστερα από πρόταση του Συμβουλίου, χορηγείται 
πέραν των μεταβαλλομένων ειδικό επίδομα, που ορίζεται 
στο ένα δεύτερο των συνολικών αποδοχών του εισα¬ 
γωγικού βαθμού του κλάδου, χωρίς επίδομα οικογενεια¬ 
κών βαρών. 

Άρθρο 2 

Εισαγωγή και κατάταξη σπουδαστών 
σε Α.Ε.Ι. και Τ.Ε.Ι. 

Ειδική Παιδαγωγική Ακαδημία Θεσσαλονίκης 

1. Με την απόφαση του Υπουργού Εθνικής Παιδείας 
και Θρησκευμάτων, που εκδίδεται σύμφωνα με το άρθρο 
1 παρ. 5 του ν. 1351/1983 (ΦΕΚ 56 Α), μπορεί να 
ορίζεται χωριστό ποσοστό θέσεων για την εισαγωγή 
σε Α.Ε.Ι. και Τ.Ε.Ι. αποφοίτων λυκείου που προέρχονται 
από τη μουσουλμανική μειονότητα της Θράκης. Με την 
ίδια απόφαση ορίζονται τα κριτήρια και η διαδικασία 
επιλογής των δυναμένων να υπαχθούν στη ρύθμιση 
αυτή. 

2. Οι απόφοιτοι της Ειδικής Παιδαγωγικής Ακαδημίας 

Θεσσαλονίκης μπορεί να κατατάσσονται σε σχολές ή 
τμήματα Α.Ε.Ι. και Τ.Ε.Ι.. Με απόφαση του Υπουργού 
Εθνικής Παιδείας και Θρησκευμάτων, που εκδίδεται 
ύστερα από σύμφωνη γνώμη των Α.Ε.Ι. και Τ.Ε.Ι,, ρυθ¬ 
μίζονται οι προϋποθέσεις και οι διαδικασίες κατάταξης, 
καθώς και ο τρόπος επιλογής των κατατασσομένων. 

3. Οι κατέχοντες οργανικές θέσεις εκπαιδευτικοί στην 
Ειδική Παιδαγωγική Ακαδημία Θεσσαλονίκης λαμβάνουν 
τις αποδοχές του μόνιμου Παρέδρου του Παιδαγωγικού 
Ινστιτούτου, όπως αυτές διαμορφώνονται κατά την ι- 
σχύουσα νομοθεσία, εφόσον έχουν δωδεκαετή υπηρεσία 
στην Ειδική Παιδαγωγική Ακαδημία Θεσσαλονίκης ή 
τριακονταετή συνολική δημόσια υπηρεσία. 

4. Στην Ειδική Παιδαγωγική Ακαδημία Θεσσαλονίκης 
συνιστώνται οι παρακάτω θέσεις διδακτικού και διοικη¬ 
τικού προσωπικού: 

α) Μία (1) θέση καθηγητή αγγλικής γλώσσας, που 
προσαυξάνει τις θέσεις του κλάδου Α2 του άρθρου 1 
του ν.δ/τος 143/1973 (ΦΕΚ 216 Α). 

β) Μία (1) θέση συντηρητή κτιρίων κλάδου ΔΕ με 
προσόν διορισμού πτυχίο Τεχνικού Επαγγελματικού Λυ¬ 
κείου ή Τεχνικής Επαγγελματικής Σχολής αντίστοιχης 
ειδικότητας και τριετή επαγγελματική εμπειρία. Η θέση 
του συντητηρή κτιρίων με σχέση ιδιωτικού δικαίου του 
άρθρου 9 του ν.δ/τος 482/1971 (ΦΕΚ 37 Α') καταργείται. 

γ) Μία (1) θέση καθηγητή πληροφορικής του κλάδου 
ΠΕ19. 

*Αρθρο 3 

Κρίση υπηρετούντων εκπαιδευτικών 
στα μειονοτικά σχολεία 

1. Εντός τριμήνου από την έναρξη ισχύος του πα¬ 
ρόντος νόμου το Συμβούλιο αποφασίζει, με βάση αι¬ 
τιολογημένες προτάσεις του συντονιστή μειονοτικής 
εκπαίδευσης, των προϊστάμενων των γραφείων μειο¬ 
νοτικών σχολείων και των οικείων σχολικών συμβούλων, 
ποιοι από τους υπηρετούντες εκπαιδευτικούς στα μειο¬ 
νοτικά σχολεία κρίνονται κατάλληλοι για συνέχιση της 
προσφοράς διδακτικού έργου σε αυτά. 

2. Όσοι δεν κρίνονται κατάλληλοι, με αιτιολογημένη 
απόφαση του.Συμβουλίου, αυτού τίθενται στη διάθεση 
του οικείου κεντρικού υπηρεσιακού συμβουλίου, το οποίο 
ενεργεί σύμφωνα με την παράγραφο 11 του άρθρου 1. 

3. Για την πλήρωση των κενούμενων θέσεων εκπαι¬ 
δευτικών εφαρμόζονται τα οριζόμενα στο άρθρο 1. 

Άρθρο 4 

1. Με κοινή απόφαση των Υπουργών Οικονομικών 
και Εθνικής Παιδείας και Θρησκευμάτων, μπορεί να 
επεκτείνονται οι σκοποί των ειδικών λογαριασμών του 
π.δ/τος 432/1988 και της υπουργικής απόφασης Β1/ 
819/1988 και σε θέματα αξιοποίησης των κονδυλίων 
του Β Κοινοτικού Πλαισίου Στήριξης που αφορούν Α.Ε.Ι. 
και Τ.Ε.!.. 

Με την ίδια απόφαση ρυθμίζονται οι λεπτομέρειες 
διαχείρισης και λειτουργίας των ειδικών λογαριασμών, 
ως προς τα παραπάνω θέματα, καθώς και θέματα 
έρευνας κατά τροποποίηση της υπουργικής απόφασης 
Β1/819/1988. 

2. Στο άρθρο 2 παρ. 10 στοιχ. γ του ν. 2233/1994 
(ΦΕΚ 141 Α) προστίθεται το εξής: από τον ειδικό 


λογαριασμό του Υπουργείου Εθνικής Παιδείας και Θρη¬ 
σκευμάτων είναι δυνατόν να χρηματοδοτούνται δρα¬ 
στηριότητες των Πανεπιστημίων και των Τ.Ε.Ι. που 
υπάγονται στο Β’ Κοινοτικό Πλαίσιο Στήριξης και έχουν 
εγκριθεί από τον Υπουργό Εθνικής Παιδείας και Θρη¬ 
σκευμάτων. Η χρηματοδότηση αυτή γίνεται με απόφαση 
του Υπουργού Εθνικής Παιδείας και Θρησκευμάτων 
στους αντίστοιχους ειδικούς λογαριασμούς των Πανε¬ 
πιστημίων και των Τ.Ε.Ι.. 

Άρθρο 5 
Έναρξη ισχύος 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομε τη δημοσίευαη του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 2 Οκτωβρίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ Γ. ΠΑΠΑΝΔΡΕΟΥ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 4 Οκτωβρίου 1995 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΙΩΑΝ. ΠΟΤΤΑΚΗΓ 
-♦- 

( 2 ) 

ΝΟΜΟΣ ΥΠ’ ΑΡΙΘ. 2342 

Ενεργητική προστασία της γεωργικής, κτηνοτροφικής και 
αλιευτικής παραγωγής και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Ενεργητική προστασία κατά την έννοια του παρό¬ 
ντος νόμου είναι η λήψη προληπτικών μέτρων, η χρη¬ 
σιμοποίηση τεχνολογικών μέσων και η εφαρμογή προ¬ 
γραμμάτων τροποποίησης καιρού και οποιουδήποτε άλ¬ 
λου μέσου ή άλλης μεθόδου, που στο εξής θα απο- 
καλούνται μέσα ενεργητικής προστασίας, για την απο¬ 
τροπή ή μείωση των ζημιών που προξενούνται στη 
γεωργική παραγωγή, στο φυτικό, ζωικό και έγγειο κε¬ 
φάλαιο των γεωργικών εκμεταλλεύσεων, καθώς και στην 
αλιευτική παραγωγή και τις αλιευτικές και υδατοκαλ- 
λιεργητικές εγκαταστάσεις από φυσικούς κινδύνους, 
όπως αυτοί ορίζονται στο άρθρο 3 του ν. 1790/1988 
(ΦΕΚ 134 Α ). 

2. Η ενεργητική προστασία αποτελεί αντικείμενο του 
Οργανισμού Ελληνικών Γειοργικών Ασφαλίσεων (ΕΛ.Γ.Α.) 
και ασκείται από αυτόν: 

α) Με τη μελέτη, έρευνα και εφαρμογή μέσων ή 
μεθόδων της παρ. 1 του παρόντος. 

β) Με την επιχορήγηση φορέων, δηλαδή αγροτικών 
συνεταιριστικών οργανώσεων, αναγνωρισμένων ενδο- 
συνεταιριστικών ομάδων παραγωγών, νόμιμα συγκρο¬ 
τημένων ομάδων παραγωγών, οργανισμών τοπικής αυ¬ 
τοδιοίκησης. καθώς και φυσικών ή νομικών προσώπων, 
όπακ; ορίζονται στο άρθρο 4 του ν. 1790/1988, για την 
προμήθεια και εγκατάσταση μέσων ενεργητικής προ¬ 
στασίας. 

Άρθρο 2 

1. Ο ΕΛ.Γ.Α. μπορεί με απόφαση του Διοικητικού του 
Συμβουλίου: 

α) Να αναθέτει τη μελέτη, έρευνα και εφαρμογή 
μέσων ενεργητικής προστασίας σε Ν.Π.Δ.Δ, Ν.Π.Ι Δ., 
επιστημονικά ιδρύματα, καθώς και σε ειδικούς επιστή¬ 
μονες ή εταιρείες ή άλλους φορείς του εσωτερικού ή 
εξωτερικού. Με την ίδια απόφαση καθορίζονται κάθε 
φορά οι όροι ανάθεσης του έργου. 

β) Να αναλαμβάνει παράλληλα το σχεδίασμά, οργά¬ 
νωση. εφαρμογή και εποπτεία προγραμμάτων τροπο¬ 
ποίησης καιρού για αύξηση βροχής, αύξηση χιονιού και 
διάλυση ομίχλης, καθώς και τηλεπισκόπησης και αερο- 
φωτογράφησης για λογαριασμό δημοσίων υπηρεσιών, 
Ν.Π.Δ.Δ. Ν.Π.Ι.Δ. του ευρύτερου δημόσιου τομέα, δη¬ 
μοσίων επιχειρήσεων και οργανισμών τοπικής αυτοδιοί¬ 
κησης. 

2. Με κοινή απόφαση του Υπουργού Γεωργίας και 
του κατά περίπτωση αρμόδιου υπουργού καθορίζονται 
κάθε φορά το ύψος, οι όροι και οι προϋποθέσεις 
χρηματοδότησης του ΕΛ.Γ.Α. από τους φορείς της περ. 
β' της προηγούμενης παραγράφου, καθώς και κάθε 
αναγκαία λεπτομέρεια και διαδικασία. 

3. Με κοινή απόφαση του Υπουργού Γεωργίας και 
του κατά περίπτωση αρμόδιου υπουργού επιτρέπεται η 
απόσπαση στον ΕΛ.Γ.Α. υπαλλήλων με οποιαδηποτε 
σχέση εργασίας του Δημοσίου, Ν.Π.Δ.Δ ή Ν.Π.Ι.Δ. του 
ευρύτερου δημόσιου τομέα, ύστερα από αίτησή τους, 
εφόσον έχουν ειδικές γνώσεις σε θέματα ενεργητικής 
προστασίας κατά την έννοια του παρόντος νόμου. Ο 
χρόνος απόσπασης των παραπάνω υπαλλήλων δεν 
μπορεί να υπερβαίνει το ένα (1) έτος και θεωρείται για 
όλες τις έννομες συνέπειες ως χρόνος πραγματικής 
υπηρεσίας στη θέση από την οποία αποσπάσθηκαν. Οι 
κάθε φύσης αποδοχές των υπαλλήλων αυτών καταβάλ¬ 
λονται από την υπηρεσία από ττ,ν οποία αποσπάσθηκαν. 

Άρθρο 3 

1. Το ύψος της επιχορήγησης του ΕΛ.Γ.Α. στη συ¬ 
νολική αξία αγοράς και εγκατάστασης μέσων ενεργη¬ 
τικής προστασίας καθορίζεται σε ποσοστό μέχρι εβδο- 
μήνα πέντε τοις εκατό (75%) για επιχορηγήσεις προς 
τις αγροτικές συνεταιριστικές οργανώσεις, τις αναγνω¬ 
ρισμένες ενδοσυνεταιριστικές ομάδες παραγωγών, τις 
νόμιμα συγκροτημένες ομάδες παραγωγών και τους 
οργανισμούς τοπικής αυτοδιοίκησης και σε ποσοστό 
μέχρι εξήντα τοις εκατό (60%) για επιχορηγήσεις προς 
τα φυσικά ή νομικά πρόσωπα που ορίζονται στο άρθρο 
4 του V. 1790/1988. 

Με απόφαση του Διοικητικού Συμβουλίου του ΕΛ.Γ.Α. 
καθορίζονται κάθε χρόνο τα μέσα ενεργητικής προ¬ 


στασίας που θα επιχορηγούνται από τον ΕΛ Γ.Α.. το 
συνολικό ύψος της επιχορήγησης, το ποσοστό της 
επιχορήγησης, ο ανώτατο ποσό της επιχορήγησης 
κατά μονάδα επιχορηγούμενου μέσου, οι περιοχές και 
τα αντικείμενα που θα προστατεύονται, οι όροι και οι 
προϋποθέσεις επιχορήγησης, οι υποχρεώσεις των δι¬ 
καιούχων και οι συνέπειες από τη μη εκπλήρωση των 
υποχρεώσεων αυτών, καθώς και κάθε άλλη αναγκαία 
λεπτομέρεια και διαδικασία. 

2. Τα ποσοστά των δαπανών που δεν καλύπτονται 
από τις παραπάνω επιχορηγήσεις, καθώς και οι δαπάνες 
λειτουργίας, συντήρησης, φύλαξης και ασφάλισης των 
μέσων ενεργητικής προστασίας που επιχορηγούνται 
από τον ΕΛ Γ.Α. καλύπτονται από τους φορείς ή τα 
πρόσωπα που επιχορηγούνται. 

3. Οι πιο πάνω επιχορηγήσεις παρέχονται μόνο για 
μέσα ενεργητικής προστασίας που έχουν δοκιμαστεί 
από τον ΕΛ.Γ.Α. ή άλλους αρμόδιους κρατικούς φορείς, 
έχουν αξιολογηθεί και έχουν κριθεί από τον ΕΛ Γ Α. 
αποδοτικά για την αντιμετώπιση του συγκεκριμένου 
κινδύνου και υπό συγκεκριμένες συνθήκες. 

4. Η ενεργητική προστασία κατά την έννοια του 
παρόντος νόμου μπορεί να επιδοτείται από την Ευρω¬ 
παϊκή Ενωση, σύμφωνα με τους κανονισμούς που κάθε 
φορά ισχύουν. Σε περίπτωση που η επιδότηση είναι 
μικρότερη της επιχορήγησης του ΕΛ.Γ.Α., το επιπλέον 
ποσό θα καταβάλλεται από τον ΕΛ.Γ.Α.. 

Άρθρο 4 

1. Οι φορείς και τα φυσικά ή νομικά πρόσωπα που 
επιχορηγούνται από τον ΕΛ.Γ.Α. για την απόκτηση 
μέσων ενεργητικής προστασίας προβαίνουν οι ίδιοι στην 
προμήθεια και εγκατάσταση των μέσων αυτών και α¬ 
ποκτούν την κυριότητα, νομή και κατοχή τους. 

2. Ο ΕΛ.Γ.Α, μπορεί να προβαίνει στην προμήθεια 
και εγκατάσταση μέσων ενεργητικής προστασίας για 
λογαριασμό των φορέων που επιχορηγεί, εφόσον οι 
παραπάνω φορεις έχουν προκαταβάλει στον ΕΛ.Γ.Α. 
το ανάλογο τίμημα για τη συμμετοχή τους. Η μεταβίβαση 
της κυριότητας, νομής και κατοχής των μέσων αυτών 
γίνεται με απόφαση του Διοικητικού Συμβουλίου του 
ΕΛ.Γ.Α., μετά την οριστική παράδοσή τους στους πα¬ 
ραπάνω φορείς, με ιδιωτικό συμφωνητικό και απαλλάσ¬ 
σεται από το φόρο μεταβίβασης και από οποιονδήποτε 
άλλο φόρο, τέλος ή τέλη χαρτοσήμου, καθώς και κάθε 
άλλη σχετική επιβάρυνση, με εξαίρεση το φόρο προ¬ 
στιθέμενης αξίας για τον οποίο έχουν εφαρμογή οι 
διατάξεις του ν. 1642/1986, όπιυς ισχύουν κάθε φορά. 

3. Ο ΕΛ.Γ.Α. μπορεί να μεταβιβάζει, στους φορείς 
και τα πρόσωπα που αναφέρονται στην περ. β' της 
παρ. 2 του άρθρου 1, μέσα ενεργητικής προστασίας 
που έχει στην κατοχή του με όρους και προϋποθέσεις 
που καθορίζονται κάθε φορά από το Διοικητικό Συμ¬ 
βούλιο του ΕΛ.Γ.Α.. Η μεταβίβαση της κυριότητας, νομής 
και κατοχής των μέσων αυτών γίνεται με τη διαδικασία 
που προβλέπεται στην παρ. 2 του παρόντος άρθρου. 

4. Ο ΕΛ.Γ.Α., από την έναρξη ισχύος του παρόντος 
νόμου, μπορεί να προβαίνει στη μεταβίβαση της κυριό¬ 
τητας, νομής και κατοχής των αντιπαγετικών ανεμιστή¬ 
ρων που εγκατέστησε μέχρι σήμερα και των οποίων 
έχει την κυριότητα, στους φορείς της περ. β' της παρ. 

2 του άρθρου 1, στις περιοχές των οποίων είναι εγκα¬ 
τεστημένα τα μέσα αυτά, εφόσον με',άπόφαση του 

αρμοδίου να τις εκπροσωπεί οργάνου τους αναλάβουν 
τις δαπάνες λειτουργίας, συντήρησης, φύλαξης και 
ασφάλισής τους, καθώς και την ευθύνη να τα διατηρούν 
σε πλήρη ετοιμότητα λειτουργίας και να τα θέτουν σε 
λειτουργία όταν αυτό είναι αναγκαίο, στα πλαίσια του 
σκοπού για τον οποίο αποκτήθηκαν. Η μεταβίβαση 
γίνεται σύμφωνα με τα προβλεπόμενα στην παρ. 2 του 
παρόντος άρθρου χωρίς την υποχρέωση των φορέων, 
στις περιοχές των οποίων είναι εγκατεστημένοι ή πρό¬ 
κειται να μετεγκατασταθούν οι παραπάνω ανεμιστήρες, 
να καταβάλουν στον ΕΛ.Γ.Α. το ποσό της συμμετοχής 
που αναλογεί στο είκοσι πέντε τοις εκατό (25%) της 
αξίας αγοράς και εγκατάστασης των μέσων αυτών. 

Σε περίπτωση που οι παραπάνω φορείς δεν αποδέ¬ 
χονται τη μεταβίβαση των μέσων αυτών ή δεν προ¬ 
σέρχονται για την υπογραφή του σχετικού ιδιωτικού 
συμφωνητικού, μετά την παρέλευση ενός (1) έτους από 
την έναρξη ισχύος του παρόντος νόμου, ο ΕΛ.Γ.Α. 
μπορεί να προβαίνει στη μετεγκατάστασή τους σε άλλες 
περιοχές, σύμφωνα με τα προβλεπόμενα στην παρ. 2 
του παρόντος, τα δε έξοδα μετεγκατάστασης βαρύνουν 
τους νέους φορείς. 

Σε περίπτωση που οι παραπάνω φορείς έχουν απο¬ 
δεχθεί η αποδεχτούν τη μεταβίβαση των μέσων αυτών 
και υπογράψουν με τον ΕΛ.Γ.Α. το σχετικό ιδιωτικό 
συμφωνητικό αλλά δεν λειτουργούν τα μέσα για ο- 
ποιονδήποτε λόγο, ο ΕΛ.Γ.Α. μπορεί να προβαίνει στη 
μετεγκατάστασή τους σε άλλες περιοχές, σύμφωνα με 
τα προβλεπόμενα στην παρ. 2 του παρόντος, τα δε 
έξοδα της μετεγκατάστασης θα βαρύνουν τους νέους 
φορείς. Ενδεχόμενες ελλείψεις ή βλάβες θα βαρύνουν 
τους φορείς στην κατοχή των οποίων ήταν τα μέσα. 

Οι όροι και οι προϋποθέσεις, καθώς και κάθε άλλη 
σχετική λεπτομέρεια και διαδικασία για την εφαρμονη 
της παρούσας παραγράφου καθορίζονται με απόφαση 
του Διοικητικού Συμβουλίου του ΕΛ.Γ.Α.. 

Άρθρο 5 

1. Όσοι αποκτούν ή έχουν αποκττισει επιχορηγούμενα 
από τον ΕΛ.Γ.Α. μέσα ενεργητικής προστασίας υπο- 
χρεούνται να τα φυλάσσουν, ασφαλίζουν, συντηρούν, 
διατηρούν σε πλήρη ετοιμότητα και να τα θέτουν σε 
λειτουργία, όταν αυτό είναι αναγκαίο, στα πλαίσια του 
σκοπού για τον οποίο αποκτήθηκαν. 

Το χρονικό διάστημα φύλαξης, ασφάλισης, συντήρη¬ 
σης και διατήρησης των ανωτέρω μέσων καθορίζεται 
κάθε φορά με απόφαση του Διοικητικού Συμβουλίου του 
ΕΛ.Γ.Α.. 

2. Εάν δεν τηρούνται οι υποχρεώσεις της προηγού¬ 
μενης παραγράφου ο ΕΛ.Γ.Α. απαλλάσσεται από την 
ευθύνη για την καταβολή αποζημίωσης την περίοδο που 
συνέβη το ζημιογόνο γεγονός, εφόσον αυτό εμπίπτει 
στις δυνατότητες προστασίας των μέσων αυτών. 

Σε περίπτωση αμφισβήτησης ως προς τις δυνατότητες 
προστασίας των μέσων αυτών, αποφαίνεται τριμελής 
επιτροπή, που ορίζεται με απόφαση του Διοικητή του 
ΕΛ.Γ.Α. και αποτελείται από έναν υπαλλήλο του ΕΛ.Γ.Α., 
έναν εκπρόσωπο του Υπουργείου Γεωργίας και έναν 
εκπρόσωπο της ΠΑ.Σ.Ε.ΓΕ.Σ.. Με την ίδια απόφαση 
καθορίζεται και η αποζημίωση των μελών της επιτροπής. 

3. Όλα τα πρόσωπα, η γε(χ)ργική εκμετάλλευση των 
οποίων προστατεύεται από μέσα ενεργητικής προστα¬ 
σίας που εγκαθίστανται από τους φορείς της παρ. 2 
του άρθρου 1. υποχρεούνται να συμμετέχουν στις δα¬ 

πάνες για την απόκτηση, τη λειτουργία, τη συντηρηστ}, 
τη φύλαξη και την ασφάλιση των μέσων αυτών. 

Το ύψος της συμμετοχής των προσώπων αυτών σης 
πιο πάνω δαπάνες, καθώς και ο τρόπος της είσπραξής 
τους καθορίζεται κάθε έτος με απόφαση του αρμόδιου 
να τις εκπροσωπεί οργάνου του φορέα. 

Εάν τα πρόσωπα αυτά δεν εκπληρώνουν τις υπο¬ 
χρεώσεις που αναφέρονται στην παράγραφο αυτή, στε¬ 
ρούνται όλων των ασφαλιστικών δικαιωμάτων που προ- 
βλέπονται από τη νομοθεσία του ΕΛ.Γ.Α.. 

4. Στις περιπτώσεις που επιχορηγούμενα μέσα ενερ¬ 
γητικής προστασίας για λόγους ανωτέρας βίας δεν 
χρησιμοποιούνται πλέον για το σκοπό που αποκτήθηκαν, 
οι κάτοχοι μπορεί να προβαίνουν στη μεταβίβαση της 
κυριότητας των μέσων αυτών, μετά από σχετική έγκριση 
του ΕΛ.Γ.Α.. 

Άρθρο 6 

1. Η εγκατάσταση των μέσων ενεργητικής προστασίας 
λογίζεται ως έργο δημόσιας ωφέλειας και επιτρέπεται 
για την εγκατάσταση αυτή η σύσταση δουλειών υπέρ 
του φορέα που την πραγματοποιεί. 

2. Οι κύριοι, νομείς ή κάτοχοι γαιών, οικοπέδων και 
οποιοσδήποτε άλλης έκτασης υποχρεούνται να επιτρέ¬ 
πουν την εκτέλεση στα κτήματά τους των απαραίτητων 
προκαταρκτικών εργασιών και προσωρινών εγκαταστά¬ 
σεων για την πραγματοποίηση ερευνών και μελετών, 
καθώς και να ανέχονται, κατά την εγκατάσταση τωιν 
μέσων ενεργητικής προστασίας και τη λειτουργία τους, 
τη διέλευση από τα κτήματά τους προσώπων και με¬ 
ταφορικών μέσων, την προσωρινή εναπόθεση στα κττι- 
ματά τους υλικών και κάθε άλλη αναπόφευκτη ενόχληση. 

3. Οι φορείς που εγκαθιστούν τα μέσα ενεργητικής 
προστασίας υποχρεούνται να καταβάλλουν, κατά περί¬ 
πτωση, για κάθε ζημιά που προκαλούν στο φυτικιό 
κεφάλαιο και στη φυτική παραγωγή των δουλευόντων 
κτημάτων ή τμημάτων αυτών, ανάλογη αποζημίωση που 
υπολογίζεται από τριμελή επιτροπή" εκτιμητών του 
ΕΛ.Γ.Α., για δε την αξία του χώρου διέλευσης (προ¬ 
σπέλασης) και του χώρου που θα εγκαθίστανται τα 
μέσα ενεργητικής προστασίας ανάλογη αποζημίωση, το 
ύψος της οποίας θα καθορίζεται με απόφαση του αρ¬ 
μόδιου κατά τόπο ειρηνοδικείου. 

Άρθρο 7 

Οι δαπάνες που προκαλούνται από την εφαρμογή 
των διατάξεων του παρόντος νόμου βαρύνουν τον 
ΕΛ.Γ.Α., στον προϋπολογισμό του οποίου εγγράφεται 
κάθε έτος πίστωση σε βάρος του προϋπολογισμού της 
Διεύθυνσης Ενεργητικής Προστασίας. 

Άρθρο 8 

1. Στους μόνιμους και με σχέση εργασίας ιδιωτικού 
δικαίου αορίστου χρόνου δασικούς υπαλλήλους και ο¬ 
δηγούς οχημάτων δασικών υπηρεσιών που απασχολοι;- 
νται με τη δασοπροστασία της χώρας παρέχεται επίδομα 
ειδικών συνθηκών, το ύψος του οποίου καθορίζεται με 
κοινή απόφαση των Υπουργών Γεωργίας και Οικονο¬ 
μικών, που εκδίδεται εντός δύο (2) μηνών το βραδύτερο 
από τη δημοσίευση του παρόντος νόμου. 

2. Τα ποσά των εισπράξεων από την κράτηση έξι 

τοις χιλίοις (6%ο) της περίπτωσης β1 της παραγράφου 
1 του άρθρου 7 του α.ν. 2326/1940, που προστέθηκε 
με την παράγραφο 34 του άρθρου 27 του ν. 2166/1993 
(ΦΕΚ 137 Α'), επί των πάσης φύσεως λογαριασμών όλων 
εν γένει των δασοτεχνικών έργων που εκτελούνται από 
το Δημόσιο, δήμους, κοινότητες. Ν.Π.Δ.Δ. και Ν.Π.Ι.Δ. 
του ευρύτερου δημόσιου τομέα και την αρμοδιότητα για 
το σχέδιασμό, τη μελέτη και την επίβλεψη των έργων 
έχουν αποκλειστικά, σύμφωνα με πς ισχύουσες διατά¬ 
ξεις. οι δασολόγοι πτυχιούχοι Α.Ε.Ι.. κατατίθενται με 
απόφαση των Υπουργών Γεωργίας και Περιβάλλοντος, 
Χωροταξίας και Δημόσιων Έργων σε ειδικό λογαριασμό 
που τηρείται στην Τράπεζα της Ελλάδος με την ονομασία 
“Δικαιώματα Δασολόγων' και διατίθενται για την παροχή 
κινήτρων στους δασολόγους πτυχιούχους ΑΈ.Ι., υπαλ¬ 
λήλους (μόνιμους και με σχέση εργασίας ιδιωτικού 
δικαίου αορίστου χρόνου) του Δημοσίου, Ν.Π.Δ.Δ. και 
ΟΤ.Α.. 

3. Με αποφάσεις των Υπουργών Οικονομικών και 
Γεωργίας καθορίζεται κάθε λεπτομέρεια σχετικά με την 
είσπραξη, διαχείριση και κατανομή των εισπραττόμενων 
ποσών της προβλεπόμενης στην προηγούμενη παρά¬ 
γραφο κρατήσεως. 

4, Οι υπάλληλοι των παραγράφων 5 και 6 του άρθρου 
39 του ν. 1845/1989 (ΦΕΚ 102 Α’), που δεν εντάχθηκαν 
στον προσωρινό κλάδο ΔΕ 19 τεχνικό πυροσβεστικών 
μέσων ή μονιμοποιήθηκαν στον προσωρινό κλάδο ΥΕ9 
χειριστών πυροσβεστικών μέσων, εψόσον έχουν υπερ- 
δεκαπενταετή υπηρεσία, από την οποία δεκαετή του¬ 
λάχιστον στην πρόληψη και κατάσβεση δασικών πυρ¬ 
καγιών και εκπαιδευτούν επί εξάμηνο τουλάχιστον σε 
θέματα δασοπυρόσβεσης, εντάσσονται στον ανωτέρω 
προσωρινό κλάδο ΔΕ 19 με ταυτόχρονη μεταφορά των 
θέσεων που κατέχουν. Με απόφαση του Υπουργού 
Γ εωργίας καθορίζεται ο τρόπος της κατά το προηγού¬ 
μενο εδάφιο εκπαίδευσης και κάθε σχετική λεπτομέρεια. 
Η ένταξη γίνεται με απόφαση του Υπουργού Γεωργίας 
μετά από σύμφωνη γνώμη του υπηρεσιακού συμβουλίου 
για τη συνδρομή των προϋποθέσεων του πρώτου εδα¬ 
φίου. 


Άρθρο 9 

Από την έναρξη ισχύος του παρόντος νόμου καταρ- 
γούνται; 

α) Τα άρθρα 1, 2, 3, 4. 5, 6, 7 παρ. 1 και 2 και 8 
του V. 1554/1985. 

β) Οι παράγραφοι 1, 2 και 3 του άρθρου 16 του ν. 
1790/1988. 

γ) Η Φ. 34/β/888/13.9.1985 κοινή υπουργική απόφαση 
(ΦΕΚ 530 Β ). 

Άρθρο 10 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 4 Οκτωβρίου 1995 


ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


οι ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΟΙΚΟΝΟΜΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΑΛ. ΠΑΠΑΔΟΠΟΥΛΟΣ 


ΓΕΩΡΓΙΑΣ 

θ. ΣΤΑΘΗΣ 


ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 5 Οκτωβρίου 1995 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΙΩΑΝ. ΠΟΤΤΑΚΗΣ 

Ε ΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 

ΤΕΙΕΧ 

22.3211 ΥΡΕΤΘΡ 

λειτουργούν καθημερινά από β.ΟΟ' έως 13.00 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* ΠώΛηση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ; Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες; τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Αηό 25 σελίδες και πάνω η τιμή πώλησης κάθε φύλλου |8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κστάθεοης στο Δημόοιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ 

Δρχ. 

20.000 

Δρχ 

1 000 

β) 

» » 

» 

Β’ 


40.000 

» 

2 000 

Υ) 

» » 

» 

Γ 


10.000 

» 

500 

δ) 

» » 

» 

Δ’ 


40.000 

» 

2,000 

ε) 

» » 

» 

Αναπτυξιακών Πράξεων 


25.000 

» 

1.250 

στ) 

» » 

» 

Ν.Π.Δ.Δ. 

» 

10.000 

» 

500 

ζ) 

» » 

» 

ΠΑΡΑΡΤΗΜΑ 

» 

5.000 

» 

250 

η) 

» » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» » 

» 

Αν. Ειδικού Δικαστηρίου 

» 

3.000 

» 

150 

1) 

» » 

» 

Α.Ε. διΕ.Π.Ε. 

» 

210.000 

» 

10 500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5 500 


Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 
















